wannaphong/clean_thaiwikipedia huggingface dataset:
# วัดสนามไชย (อำเภอบางไทร)
วัดสนามไชย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอบางไทร จังหวัดพระนครศรีอยุธยา ที่ตั้งวัดอยู่บริเวณแม่น้ำน้อยบรรจบกับแม่น้ำเจ้าพระยา มีที่ดินตั้งวัดเนื้อที่ 10 ไร่

วัดสนามไชย เดิมเรียกว่า วัดขี้ไก่ ตั้งวัดเมื่อ พ.ศ. 2144 ต่อมาได้เปลี่ยนนามวัดเสียใหม่ให้มีความหมายไพเราะยิ่งขึ้นเป็น "วัดสนามไชย" ตามชื่อตำบลที่ตั้งวัด พื้นที่ตั้งวัดเป็นที่ราบ ได้รับพระราชทานวิสุงคามสีมาเมื่อ พ.ศ. 2147 ที่วัดนี้มีโรงเรียนประถมศึกษาของทางราชการตั้งอยู่ด้วย 

อาคารเสนาสนะต่าง ๆ มีอุโบสถกว้าง 7 เมตร ยาว 17 เมตร บูรณะพ.ศ. 2520 ก่ออิฐถือปูน ศาลาการเปรียญกว้าง 14 เมตร ยาว 24 เมตร สร้างด้วยไม้ บูรณะ พ.ศ. 2507 มีศาลาคู่การเปรียญด้วย กุฎิสงฆ์จำนวน 9 หลัง เป็นอาคารไม้ หอระฆัง ศาลาท่าน้ำ หอสวดมนต์ และฌาปนสถาน ปูชนียวัตถุมีประธานในอุโบสถมี 7 องค์ นอกจากนั้นบริเวณหน้าวัดมีเจดีย์ตั้งอยู่กลางสวนบริเวณสามแยกบางไทร เป็นเจดีย์ทรงสี่เหลี่ยมย่อมุมไม้สิบสอง ฐานเจดีย์เป็นรูปสี่เหลี่ยมจัตุรัส ยาวด้านละ 8 วา ความสูงเจดีย์ประมาณ 15 วาเศษ มีบันไดขึ้น 3 ทางคือ ทางทิศเหนือ ทิศใต้ และทิศตะวันตก กรมศิลปากรได้ขึ้นทะเบียนเป็นโบราณสถานของจังหวัดพระนครศรีอยุธยาและได้รับการบูรณะจากสำนักโบราณคดีที่ 3 กรมศิลปากร เป็นที่เรียบร้อยแล้ว
# วัดสนามชัย (จังหวัดสงขลา)
วัดสนามชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอสทิงพระ จังหวัดสงขลา

วัดสนามชัยปรากฏชื่ออยู่ในแผนที่ภาพกัลปนาวัดพัทลุง สมัยอยุธยาที่ปรากฏชื่อว่า วัดศลามีไชย สันนิษฐานว่าสร้างมาตั้งแต่สมัยสมเด็จพระเจ้าอยู่หัวบรมโกศแห่งกรุงศรีอยุธยา ปัจจุบันโบราณสถานที่หลงเหลือในวัดมีเพียงอุโบสถเก่าและเจดีย์เท่านั้น อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2300

อุโบสถเก่าสร้างขึ้นเมื่อ พ.ศ. 2440 แทนอุโบสถหลังแรกที่พังทลายลง ส่วนเจดีย์เป็นเจดีย์มีซุ้มหน้าประดับเซรามิกตามแบบนิยมสมัยรัชกาลที่ 3  ต่อมาในปี พ.ศ. 2540 กรมศิลปากรได้ขึ้นทะเบียนอุโบสถเก่าและเจดีย์เป็นโบราณสถานของชาติ โดยในปีเดียวกันนี้ ทางวัดได้สร้างอุโบสถหลังใหม่ตั้งอยู่ใกล้ ๆ กับอุโบสถเก่า และเปลี่ยนการใช้สอยอุโบสถเก่าเป็นศาลาการเปรียญจนถึงทุกวันนี้ อุโบสถหลังใหม่ได้รับพระราชทานวิสุงคามสีมาเมื่อวันที่ 16 พฤษภาคม พ.ศ. 2540 ในเอกสารจดหมายระยะทางไปตรวจราชการแหลมมลายู ร.ศ.121 กล่าวถึงวัดสนามไชยว่าเป็นวัดเก่า มีพระเจดีย์ทรงอินเดียสี่เหลี่ยมสององค์ที่เป็นอย่างแปลกไม่เคยเห็นนริศรานุวัคิวงศ์,สมเด็จฯเจ้าฟ้า กรมพระยา, หนังสือจดหมายระยะทางไปตรวจราชการแหลมมลายู ร.ศ. 121 (อนุสรณ์ในงานพระราชทานเพลิงศพ นายสมคิด โชติกวณิชย์ (อดีต) อธิบดีกรมศิลปากร). กรุงเทพรุ่งศิลปการพิมพ์, 62.

อุโบสถเก่ากว้าง 10 เมตร ยาว 15 เมตร ฐานอาคารทำด้วยอิฐดินเผาฉาบปูน ผนังก่อสร้างด้วยอิฐสูงประมาณ 1.2 เมตร  สลับด้วยอิฐเผาเคลือบเซลามิคสีเขียวโปร่งลวดลายแบบจีน ผนังตอนบนมีเพียงเสาไม้รับน้ำหนักโครงสร้างหลังคาไม้ กระเบื้องหลังคามุงด้วยกระเบื้องดินเผาเกาะยอ ทับหลังด้วยปูนปั้นลวดลายตามความเชื่อทางศาสนา หน้าบันจั่วด้านหน้ามีลวดลายปูนปั้นเป็นรูปลายพรรณพฤกษาประกอบรูปสัตว์ หน้าบันจั่วด้านหลังมีลวดลายปูนปั้นเป็นรูปยักษ์ศิลปะแบบพื้นเมือง ภายในอุโบสถมีพระพุทธรูปประดิษฐาน 4 องค์ รอบอุโบสถมีเจดีย์ล้อมรอบเป็นแนวเขตพัทธสีมา ด้านทางเข้าอุโบสถ เป็นพาไลมีหลังคาคลุม และด้านหลังมีเจดีย์ขนาดใหญ่ตั้งอยู่ตรงกลางแนวแกน อุโบสถเก่าได้รับการบูรณะเรื่อยมาภายใต้การดูแลของสำนักศิลปากรที่ 13 สงขลา โดยในเดือนเมษายน พ.ศ. 2554 สำนักศิลปากรที่ 13 สงขลา ได้ทำการเปลี่ยนกระเบื้องมุงหลังคาและซ่อมแซมโครงสร้าง
# สโกกาฟอสส์
สโกกาฟอสส์  เป็นน้ำตกในแม่น้ำสโกกาทางตอนใต้ของประเทศไอซ์แลนด์ เป็นน้ำตกที่ใหญ่ที่สุดแห่งหนึ่งในประเทศ โดยมีความกว้าง 25 เมตร สูง 60 เมตร บนหน้าผาที่อดีตเคยเป็นชายฝั่งทะเล หลังจากที่ชายฝั่งทะเลได้ลดน้อยลง หน้าผายังคงสภาพอยู่ขนานกับชายฝั่งยาวหลายร้อยกิโลเมตร ทำให้เกิดพรมแดนที่ชัดเจนระหว่างที่ราบชายฝั่งทะเลกับที่ราบสูงไอซ์แลนด์ร่วมกับภูเขาบางแห่ง

 ในวัฒนธรรมสมัยนิยม 
น้ำตกแห่งนี้เป็นสถานที่ถ่ายทำมิวสิกวิดีโอ "Fjara" อัลบั้ม Svartir Sandar ของศิลปิน Sólstafir ในปี 2012 The music video on Youtube Retrieved on December 14, 2012.
น้ำตกเป็นสถานที่เปิดรายการในตอนที่ 2 ของฤดูกาลที่ 12 รายการโทรทัศน์ดัตช์เรียลลิตี้ Wie is de Mol?
น้ำตกแห่งนี้เป็นสถานที่ถ่ายทำภาพยนตร์มาร์เวลสตูดิโอส์เรื่อง ธอร์ เทพเจ้าสายฟ้าโลกาทมิฬ และภาพยนตร์เรื่อง ชีวิตพิศวงของวอลเตอร์ มิตตี้ น้ำตกนี้ถูกใช้เป็นสถานที่หนึ่งของเพลง  "Gerua" ในภาพยนตร์บอลลีวูดปี 2015 เรื่อง Dilwale โดยมีกาชัล เทพคน และศาห์รุข ข่าน เป็นนักแสดง
ในมิวสิกวีดีโอ "I'll Show You" ได้นำเสนอทะเลสาบน้ำแข็งและแม่น้ำทางตอนใต้ของประเทศไอซ์แลนด์ ซึ่งรวมถึงน้ำตกสโกกาฟอสส์
ในฤดูกาลที่ 5 ของละครชุดฮิสทรี เรื่อง ยอดนักรบเรือมังกร ตัวละคร Floki ได้เห็นสโกกาฟอสส์เมื่อเขาค้นพบไอซ์แลนด์ 
ในฤดูกาลที่ 8 ของละครชุด มหาศึกชิงบัลลังก์ เดแนริส ทาร์แกเรียน และจอน สโนว์ ได้นั่งมังกรบินไปที่น้ำตกนี้ และจูบกันต่อหน้าน้ำตก

 ระเบียงภาพ
# ประเทศเยอรมนีในโอลิมปิกฤดูร้อน 2024
ประเทศเยอรมนี มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 เยอรมนีจะเข้าร่วมการแข่งขันกีฬาโอลิมปิกฤดูร้อนติดต่อกันเป็นครั้งที่ 9 หลังจากการรวมประเทศในปี พ.ศ. 2533

 นักกีฬา 
รายการต่อไปนี้เป็นจำนวนผู้เข้าแข่งขันในโอลิมปิก

กีฬาชายหญิงรวมขี่ม้า TBD  TBD  9ยิมนาสติก 0  1  1ยิงปืน 1  2  3 รวม  1  3  13
# ประเทศบราซิลในโอลิมปิกฤดูร้อน 2024
ประเทศบราซิล มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 23

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมฟุตบอล 0  18  18 รวม  0  18  18

 ฟุตบอล 

สรุป

ทีมรายการรอบแบ่งกลุ่มรอบก่อนรองฯรอบรองฯชิงชนะเลิศ / คู่แข่งคะแนนคู่แข่งคะแนนคู่แข่งคะแนนอันดับคู่แข่งคะแนนคู่แข่งคะแนนคู่แข่งคะแนนeอันดับบราซิลทีมหญิงทีมหญิง
# แม็กซ์เวล เจคอบ ฟรีดแมน
แม็กซ์เวลล์ ที. ฟรีดแมน (Maxwell T. Friedman; 15 มีนาคม ค.ศ. 1996) เป็นที่รู้จักกันดีในชื่อสังเวียนของเขา แม็กซ์เวลล์ เจคอบ ฟรีดแมน (Maxwell Jacob Friedman) (มักย่อมาจาก MJF) เป็นนักมวยปล้ำอาชีพชาวอเมริกัน ปัจจุบันเขาเซ็นสัญญากับ All Elite Wrestling (AEW) ซึ่งเขาเป็นเจ้าของแหวนเพชรไดนาไมต์ AEW และเป็นผู้นำของ The Firm

ก่อนหน้านี้เขาเคยทำงานให้กับ Major League Wrestling (MLW) ซึ่งเขาเคยเป็นอดีตแชมป์ MLW World Tag Team Champion ในขณะที่ยังเป็นอดีตแชมป์ MLW World Middleweight เพียงครั้งเดียวและเป็นครั้งแรกอีกด้วย เขาออกจาก MLW ในเดือนมกราคม 2020 ฟรีดแมนยังได้ทำงานในสนามอิสระของอเมริกาซึ่งปรากฏตัวที่โดดเด่นที่สุดสำหรับ Combat Zone Wrestling ซึ่งเขาเคยเป็นอดีตแชมป์ CZW World Heavyweight Champion เพียงครั้งเดียวและ CZW Wired Champion สองครั้ง

แชมป์และรางวัล

AAW Wrestling
AAW Heritage Championship (1 time)
All Elite Wrestling
AEW World Championship (1 time)
AEW International Championship (1 time)
Dynamite Diamond Ring (20192023)
Casino Ladder Match (2022)
 Blind Eliminator Tag Team Tournament (2023) – with Adam Cole
Dynamite Award (1 time)
Best Mic Duel (2022) – 
Alpha-1 Wrestling
A1 Outer Limits Championship (1 time)
CBS Sports
Rookie of the Year (2019)
Combat Zone Wrestling
CZW Wired Championship (1 time)
CZW World Heavyweight Championship (1 time)
DDT Pro-Wrestling
Ironman Heavymetalweight Championship (1 time)
ESPN
Two-time Promo artist of the year (2022, 2023)
 Ranked No. 1 of the 30 best Pro Wrestlers Under 30 in 2023
Inspire Pro Wrestling
Inspire Pro Wrestling Pure Prestige Championship (1 time)
LDN Wrestling
LDN Capital Wrestling Championship (2 times)cite web|url= https://www.cagematch.net/?id=5&nr=1582
Limitless Wrestling
Limitless Wrestling World Championship (1 time)
Major League Wrestling
MLW World Middleweight Championship (1 time)
MLW World Tag Team Championship (1 time) – with Richard Holliday
Maryland Championship Wrestling
MCW Rage Television Championship (1 time)
National Jewish Sports Hall of Fame
Class of 2023
 New York Post
 Male Wrestler of the Year (2023)
 Promo of the Year (2022) — 
Pro Wrestling Illustrated
 Ranked No. 6 of the top 500 singles wrestlers in the PWI 500 in 2023
 Feud of the Year (2021) 
 Feud of the Year (2022) 
 Most Hated Wrestler of the Year (2021, 2022)
 Faction of the Year (2021) – with The Inner Circle
Ring of Honor
ROH World Tag Team Championship (1 time) – with Adam Cole
Rockstar Pro Wrestling
American Luchacore Championship (1 time)
Rockstar Pro Trios Championship (1 time) – with Ace Romero and Clayton Jackson
 Sports Illustrated
 Ranked No. 3 of the top 10 wrestlers of 2023
Wrestling Observer Newsletter
 Best on Interviews (2021, 2022)
 Most Charismatic (2020, 2022, 2023)
 Worst Feud of the Year (2023) vs. "The Devil"
WrestlePro
WrestlePro Tag Team Championship (1 time) – with Valerio Lamorte
Xcite Wrestling
Xcite International Championship (1 time)
Other awards
Best Performance (2020) – for his rendition of "Me and My Shadow" with Chris Jericho (awarded by Wesley Morris of The New York Times)
# ประเทศอิสราเอลในโอลิมปิกฤดูร้อน 2024
ประเทศอิสราเอล มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 18

 นักกีฬา 
คณะผู้แทนอิสราเอลมีนักกีฬารวมทั้งหมด 5 คน แข่งขันใน 1 กีฬา

 กีฬา ประเภทชายหญิงรวม ยิมนาสติก ลีลา   5  5รวม  0  5  5

 ยิมนาสติก 

 จังหวะ
อิสราเอลผ่านเข้ารอบจากยิมนาสติกลีลา ประเภททีมรวมอุปกรณ์โดยได้อันดับที่ 2 ในการแข่งขันรอบแบ่งกลุ่ม ชิงแชมป์โลก 2022
นักกีฬารายการรอบคัดเลือกรอบชิงชนะเลิศ5 อุปกรณ์3+2 อุปกรณ์รวมอันดับ5 อุปกรณ์3+2 อุปกรณ์รวมอันดับทีม
# เกาะสามเส้า
เกาะสามเส้า เป็นเกาะในอุทยานแห่งชาติหมู่เกาะอ่างทอง ในตำบลอ่างทอง อำเภอเกาะสมุย จังหวัดสุราษฎร์ธานี ตั้งอยู่ตรงกันข้ามกับเกาะแม่เกาะ จุดเด่นคือมีสะพานหินธรรมชาติยื่นโค้งออกไปในทะเล เกาะมีขนาดพื้นที่ประมาณ 1 ตารางกิโลเมตร มีชายหาดอย่าง หาดสามเส้า อยู่ตรงข้ามกับเกาะแม่เกาะ เป็นแหล่งปะการังค่อนข้างสมบูรณ์ วางตัวในแนวเหนือใต้ ประมาณ 1 กิโลเมตร

เกาะสามเส้าเป็นแหล่งปะการัง จากข้อมูลเมื่อ พ.ศ. 2558 ทางทิศเหนือพบปะการัง 15 สกุล สกุลเด่น ได้แก่ ปะการังโขด (Porites sp.)
ปะการังดอกไม้ทะเล (Goniopora sp.) และปะการังสมองรองเล็ก (Platygyra sp.) ทางทิศตะวันออกพบปะการัง 15 สกุล สกุลเด่น ได้แก่ ปะการังโขด (Porites sp.) และปะการังดอกไม้ทะเล (Goniopora sp) และทางทิศตะวันตกพบแนวปะการังสกุลเด่นได้แก่ ปะการังสมองร่องใหญ่ (Symphyllia sp.)และปะการังดาวใหญ่ (Diploastrea heliopora)
# สาธารณรัฐประชาธิปไตยจอร์เจีย
สาธารณรัฐประชาธิปไตยจอร์เจีย (DRG; ) เป็นสาธารณรัฐจอร์เจียแห่งแรกที่สถาปนาขึ้น ดำรงอยู่ระหว่างเดือนพฤษภาคม ค.ศ. 1918 จนถึงเดือนกุมภาพันธ์ ค.ศ. 1921 สาธารณรัฐก่อตั้งขึ้นในช่วงระหว่างการปฏิวัติรัสเซีย ค.ศ. 1917 ซึ่งนำไปสู่การล่มสลายของจักรวรรดิรัสเซียและการประกาศเอกราชของดินแดนที่เคยอยู่ภายใต้การปกครองของเซนต์ปีเตอส์เบิร์ก สาธารณรัฐประชาธิปไตยจอร์เจียมีการปกครองที่ตรงกันข้ามกับบอลเชวิครัสเซียอย่างสิ้นเชิง โดยเป็นระบบการเมืองหลายพรรคที่นำโดยพรรคประชาธิปไตยสังคมนิยมจอร์เจีย (เมนเชวิค)

ในช่วงแรกของการก่อตั้ง สาธารณรัฐมีสถานะเป็นรัฐในอารักขาของจักรวรรดิเยอรมัน อย่างไรก็ตาม ภายหลังจากการพ่ายแพ้ของเยอรมนีในสงครามโลกครั้งที่หนึ่ง ประเทศได้ถูกกองกำลังทหารของอังกฤษเข้ายึดครองบางส่วน ซึ่งเป็นกองกำลังทหารที่ทางการอังกฤษส่งมาเพื่อตอบโต้การรุกรานของบอลเชวิค ถึงกระนั้นกองทัพอังกฤษได้ออกจากดินแดนจอร์เจียในปี ค.ศ. 1920 อันเนื่องมาจากสนธิสัญญามอสโก ซึ่งรัสเซียได้ยอมรับอิสรภาพของจอร์เจียเพื่อแลกกับการที่สาธารณรัฐจะไม่เป็นปรปักษ์ต่อรัสเซีย ในขณะนี้มหาอำนาจยุโรปตะวันตกไม่ได้เข้าแทรกแซงจอร์เจียแล้ว จึงทำให้ในเดือนกุมภาพันธ์ ค.ศ. 1921 กองทัพแดงบอลเชวิคได้เข้ารุกรานประเทศจอร์เจีย นำไปสู่การพ่ายแพ้และการล่มสลายของสาธารณรัฐในเดือนมีนาคมของปีเดียวกัน และทำให้จอร์เจียกลายเป็นสาธารณรัฐโซเวียต รัฐบาลจอร์เจียที่นำโดยนายกรัฐมนตรี โน โจร์ดาเนีย ได้ลี้ภัยไปประเทศฝรั่งเศสและจัดตั้งรัฐบาลพลัดถิ่นขึ้น โดยยังคงได้รับการยอมรับจากฝรั่งเศส, สหราชอาณาจักร, เบลเยียม, และโปแลนด์ว่าเป็นรัฐบาลจอร์เจียที่ถูกต้องตามกฎหมายจนถึงประมาณทศวรรษที่ 1930 เมื่ออำนาจของสหภาพโซเวียตและกระบวนการทางการเมืองในยุโรปเพิ่มมากขึ้นStefan Talmon (1998), Recognition of Governments in International Law, p. 289-290. Oxford University Press, ISBN 0-19-826573-5.

ถึงแม้ว่าสาธารณรัฐจะดำรงอยู่เพียงระยะเวลาสั้น ๆ แต่ยังคงเป็นแรงบันดาลใจสำหรับประเทศจอร์เจียยุคใหม่ เนื่องจากมรดกของประชาธิปไตยและพหุนิยมGeorgia Marks Centennial of the First Constitution, Civil Georgia, 2021, quote: “Georgian President Salome Zurabishvili underscored today that the first Constitution was “one of the most progressive” legal documents in Europe at that time, as it guaranteed universal suffrage, the abolition of the death penalty, fully proportional parliamentary elections, balanced governance, and free development of ethnic minorities, among others.” สาธารณรัฐประชาธิปไตยจอร์เจียเป็นหนึ่งในประเทศแรก ๆ ของทวีปยุโรปที่ให้สิทธิสตรีในการออกเสียงลงคะแนนตามที่บัญญัติไว้ตามรัฐธรรมนูญของจอร์เจีย ซึ่งถือเป็น “เรื่องผิดปกติในรัฐธรรมนูญของประเทศยุโรปส่วนใหญ่ในขณะนั้น”Stephen F. Jones, “The Making of Modern Georgia, 1918-2012: The First Georgian Republic and its Successors”, Routledge, 2014, p.150 ผู้หญิงหลายคนที่มีภูมิหลังแตกต่างกันได้รับเลือกเข้ารัฐสภาจอร์เจีย“Georgia’s First Women Lawmakers” , Georgia’s 1028 Days of Independence, Agenda, 2021 โดยเป็นผู้แทนของชาติพันธุ์ทั้งเก้า รวมทั้งชาวเยอรมัน, ชาวรัสเซีย, ชาวอาร์เมเนีย, ชาวอาเซอร์ไบจาน, และชาวยิวด้วย“Georgia’s 1028 Days of Independence” , Agenda, 2021 สาธารณรัฐได้ส่งเสริมให้มีการก่อตั้งมหาวิทยาลัยคุณภาพแห่งแรกของจอร์เจีย เนื่องจากทางรัฐบาลได้ตระหนักถึงความต้องการอันยาวนานตั้งแต่สมัยจักรวรรดิรัสเซีย และเป็นที่ชื่นชมของปัญญาชนจอร์เจียรุ่นต่าง ๆ จนถึงปัจจุบันLang, David Marshall (1962), A Modern History of Georgia, p. 211. London: Weidenfeld and Nicolson.
# ทางรถไฟสายคิชู
ทางรถไฟสายคิชู  เป็นเส้นทางรถไฟสายหนึ่งในประเทศญี่ปุ่น บริการเดินรถจากสถานีรถไฟโกโบ ถึงสถานีรถไฟนิชิ-โกโบ ซึ่งทุกสถานีตั้งอยู่ในเมืองโกโบ จังหวัดวากายามะ มีระยะทางทั้งหมด 2.7 กิโลเมตร เป็นทางรถไฟเอกชนสายเดียวในวากายามะที่ยังไม่เปลี่ยนไปใช้ระบบไฟฟ้าทั้งหมด และเป็นทางรถไฟสายสั้นที่สุดเป็นอันดับที่สองของประเทศญี่ปุ่น รองจากรถไฟชิบายามะ ที่มีระยะทางเพียง 2.2 กิโลเมตร

 ประวัติ 
ทางรถไฟสายคิชู ก่อตั้งขึ้นเมื่อวันที่ 15 มิถุนายน พ.ศ. 2474 ในนาม ทางรถไฟย่านท่าเรือโกโบ  หรือ โกโบริงโก ให้บริการเดินรถระหว่างสถานีรถไฟโกโบ ถึงสถานีรถไฟคิอิ-โกโบ ระยะทาง 1.8 กิโลเมตร ต่อมาได้เพิ่มส่วนต่อขยายไปยังสถานีรถไฟนิชิ-โกโบ เมื่อวันที่ 10 เมษายน พ.ศ. 2475 และส่วนต่อขยายสถานีรถไฟฮิดากางาวะ ระยะทาง 0.7 กิโลเมตร เมื่อวันที่ 10 สิงหาคม พ.ศ. 2477 มีการสร้างทางรถไฟแยกจากสถานีรถไฟนิชิ-โกโบเข้าไปยังโรงงานไดวาโบโฮลดิงส์ เมื่อ พ.ศ. 2498 เพื่อใช้สำหรับขนส่งสินค้า ก่อนยกเลิกการเดินรถในเส้นทางดังกล่าวใน พ.ศ. 2527

ต่อมา ทางรถไฟย่านท่าเรือโกโบ ได้เปลี่ยนชื่อเป็น ทางรถไฟสายคิชู ตั้งแต่วันที่ 1 มกราคม พ.ศ. 2516 และยกเลิกการเดินรถระหว่างสถานีรถไฟนิชิ-โกโบ กับสถานีรถไฟฮิดากางาวะ เมื่อวันที่ 1 เมษายน พ.ศ. 2532

 การดำเนินงาน 
ปัจจุบันบริษัท รถไฟคิชู จำกัด  หรือเรียกโดยย่อว่า คิเต็ตสึ  เป็นผู้ดำเนินกิจการทางรถไฟสายคิชู ตัวบริษัทตั้งอยู่ในโตเกียว บริษัทดังกล่าวมักจะมุ่งเน้นงานด้านอสังหาริมทรัพย์และโรงแรมเป็นหลัก ทางรถไฟสายคิชูจึงเป็นทางรถไฟเพียงสายเดียวที่บริษัทดังกล่าวดำเนินกิจการ และก่อนหน้านี้บริษัทไม่เคยให้บริการหรือเกี่ยวข้องกับการเดินรถไฟเอกชนเลย พวกเขาซื้อกิจการรถไฟสายนี้เมื่อ พ.ศ. 2516 ด้วยมุ่งหวังชื่อเสียงและความไว้วางใจในงานที่เกี่ยวข้องกับการเดินรถไฟเท่านั้น

 สถานี 
ทางรถไฟสายคิชูเป็นแบบทางเดี่ยวตลอดทั้งสาย ขบวนรถจอดทุกสถานีรายทาง โดยใช้ความเร็วสูงสุด 40 กิโลเมตรต่อชั่วโมง มีอู่รถไฟอยู่ที่ย่านสถานีรถไฟคิอิ-โกโบ ตารางรถไฟส่วนใหญ่มีเวลาเพียงพอที่จะเชื่อมต่อการเดินทางกับรถไฟสายหลักคิเซจากสถานีรถไฟโกโบ ทางรถไฟสายคิชูมีทั้งหมด 5 สถานี ดังนี้

ลำดับสถานีญี่ปุ่นระยะทางเชื่อมต่อที่ตั้ง ระหว่างสถานี รวม 1.御坊駅-สายหลักคิเซ โกโบ จังหวัดวากายามะ 2.学門駅   3.紀伊御坊駅   4.市役所前駅   5.西御坊駅  

 ขบวนรถ 
เดิมรถไฟคิชูให้รถดีเซลรางคิฮะ 600 ซึ่งเป็นรถไฟมือสองจากสายยาบาเก  ของบริษัท โออิตะคตสึ จำกัด ซึ่งปัจจุบันบริษัทดังกล่าวยกเลิกระบบขนส่งระบบรางไปแล้ว รถไฟคิชูใช้ดีเซลรางคันนี้ทำขบวนมายาวนานหลายปี ก่อนยกเลิกให้บริการในเดือนตุลาคม พ.ศ. 2552 และปลดระวางในเดือนมิถุนายน พ.ศ. 2555

ในวันที่ 1 เมษายน พ.ศ. 2558 รถไฟคิชูยังใช้รถดีเซลรางคิเต็ตสึ 1 จำนวนสองคันในการเดินรถ ได้แก่ คิเต็ตสึหมายเลข 1 และหมายเลข 2

ต่อมาในวันที่ 30 มกราคม พ.ศ. 2559 รถไฟคิชูได้เปิดตัวรถดีเซลราง KR301 เดิมชื่อ SKR301 เดิมเป็นรถไฟมือสองจากทางรถไฟชิงารากิโคเง็งในจังหวัดชิงะ ซึ่งให้บริการครั้งสุดท้ายในจังหวัดชิงะเมื่อตุลาคม พ.ศ. 2558

 ค่าโดยสาร 
ราคาค่าโดยสารรถไฟสายคิชูสำหรับผู้ใหญ่ คิดตามระยะทาง หากเป็นเด็กจะคิดเพียงครึ่งราคาของผู้ใหญ่ ดังนี้

 ระยะทาง (กิโลเมตร)  ราคา (เยน）0.1 - 1.0  1201.1 - 2.0  1502.1 - 2.7  180
# การเสียชีวิตของแมฮ์ซอ แอมีนี
ในวันที่ 16 กันยายน 2022 สตรีชาวอิหร่านวัย 22 ปี ชื่อ แมฮ์ซอ แอมีนี (Mahsa Amini) หรือ ฌีนอ แอมีนี (; Jina Amini หรือ Zhina Amini) เสียชีวิตในเตหะราน ประเทศอิหร่าน ภายใต้สภาวะที่น่าสงสัย เป็นไปได้ว่ามาจากการทารุณกรรมโดยตำรวจ

แอมีนีถูกจับกุมโดยสายตรวจชี้นำซึ่งเป็นหน่วยปราบปรามด้านศีลธรรมของหน่วยบังคับใช้กฎหมายแห่งสาธารณรัฐอิสลามอิหร่านที่มีหน้าที่ตรวจตราการสวมฮิญาบในประเทศอิหร่านให้เป็นไปตามมาตรฐานที่รัฐบาลอิหร่านกำหนด ตำรวจระบุว่าเธอเกิดหัวใจวายเฉียบพลันที่สถานีตำรวจ ล้มลงบนพื้น และเสียชีวิตหลังจากอยู่ในภาวะโคม่าได้สองวัน อย่างไรก็ตาม ผู้เห็นเหตุการณ์ระบุว่าเธอถูกทุบตีจนศีรษะของเธอชนเข้ากับรถตำรวจ แพทย์จำนวนหนึ่งเสนอว่าเธอเสียชีวิตจากการบาดเจ็บที่สมอง เมื่อสังเกตจากอาการของเธอในภาพถ่ายที่ปรากฏ ซึ่งแสดงให้เห็นเลือดออกทางตาและรอยฟกช้ำใต้ตาIranian Medical Official Says Amini's Death Caused By Head Injury, Rejects Official Version, Radio Free Europe/Radio Liberty, 2022 และยังมีแฮ็กเกอร์ปล่อยของผลการสแกนสมองของเธอซึ่งแสดงให้เห็นรอยร้าวกระดูกกะโหลก, เลือดออก และการบวมน้ำของสมอง นำไปสู่การลงความเห็นกันว่าเธอน่าจะเสียชีวิตจากเลือดออกในสมองและเส้นเลือดในสมองแตก

การเสียชีวิตของแอมีนีนำไปสู่การประท้วงขนานใหญ่ทั่วประเทศและได้รับความสนใจจากนานาชาติรวมทั้งจากสำนักงานข้าหลวงใหญ่ผู้ลี้ภัยแห่งสหประชาชาติซึ่งมุ่งเน้นไปที่ความรุนแรงต่อสตรีภายใต้สาธารณรัฐอิสลามอิหร่าน ผู้นำประเทศ องค์การระหว่างประเทศ และบุคคลมีชื่อเสียงจำนวนมากได้ออกมาแสดงความเห็นต่อเหตุการณ์ ประณาม และวิจารณ์สายตรวจชี้นำของอิหร่านว่ามีการปฏิบัติต่อสตรีอย่างรุนแรง และแสดงจุดยืนร่วมกับผู้ประท้วง กระทรวงการคลังสหรัฐประกาศคว่ำบาตรสายตรวจชี้นำและผู้บังคับบัญชาหน่วยงานความมั่นคงหลายหน่วยงานของอิหร่าน

เพื่อเป็นการรับมือกับการประท้วง รัฐบาลอิหร่านได้พยายามสลายการชุมนุมประท้วงด้วยการใช้ปืนกระสุนยิงนกและลูกปืนโลหะ แก๊สน้ำตา และรถน้ำแรงดันสูง เป็นผลให้มีผู้เสียชีวิตอย่างน้อย 36 คน ในวันที่ 23 กันยายน นอกจากนี้ยังจำกัดการเข้าถึงแอปพลิเคชันจำนวนมาก เช่น อินสตาแกรมหรือวอตแซปส์ และยังจำกัดการเข้าถึงอินเทอร์เน็ตเพื่อลดทอนความสามารถในการรวมกลุ่มและจัดการชุมนุมของผู้ประท้วง นี่อาจเป็นการตัดขาดอินเทอร์เน็ตครั้งรุนแรงที่สุดนับตั้งแต่การประท้วงเมื่อปี 2019 ที่อินเทอร์เน็ตถูกตัดขาดโดยสิ้นเชิง

การโจมตีผู้ชุมนุมได้นำไปสู่การที่ผู้ชุมนุมบุกทำลายสถานที่ราชการ, ฐานทัพของรัฐบาล, ศูนย์ศาสนา ยังมีการฉีกทำลายป้ายโฆษณาชวนเชื่อต่อต้านอเมริกา, โปสเตอร์และรูปปั้นของผู้นำสูงสุด แอลี ฆอเมเนอี และอดีตผู้นำสูงสุด รูฮุลลอฮ์ โคมัยนี
# ชอพูร์ แบฆทียอร์
ชอพูร์ แบฆทียอร์  เป็นนักการเมืองชาวอิหร่าน เขาเป็นนายกรัฐมนตรีคนสุดท้ายในรัชสมัยพระเจ้าชาห์ โมฮัมหมัด เรซา ปาห์ลาวี นอกจากนี้เขาเป็นรัฐมนตรีว่าการกระทรวงมหาดไทยและสมาชิกสภาผู้สำเร็จราชการแห่งรัฐอีกด้วย ในคำพูดของนักประวัติศาสตร์อับบาส มิลานี : "มากกว่าหนึ่งครั้งในน้ำเสียงของเยเรมีย์เขาเตือนประเทศชาติถึงอันตรายของเผด็จการลัทธิอำนาจนิยมและว่าลัทธิฟาสซิสต์ของมุลละฮ์จะมืดมนกว่าคณะผู้ยึดอำนาจการปกครองใดๆ"

 นายกรัฐมนตรี 
การประท้วงใหญ่เกิดขึ้นอีกที่เมืองมาชาดมีการลุกฮือเผาบ้านของชาวอเมริกัน ตลอดจนกิจการต่าง ๆ ของชาวตะวันตกจักรพันธุ์ กังวาฬ และคนอื่นๆ. หน้า 22 ทหารได้สกัดกั้นและทำให้มีผู้บาดเจ็บล้มตายนับร้อย เหตุการณ์ลุกลามใหญ่โตจนรัฐบาลอเมริกา และยุโรปสั่งให้คนของตนออกจากอิหร่าน ความตึงเครียดที่กดดันทำให้ชาห์ทำตามคำแนะนำของอเมริกา โดยการเสด็จออกนอกประเทศพร้อมครอบครัว เมื่อวันที่ 13 มกราคม ค.ศ. 1979 โดยที่รัฐบาลของนายชาห์ปูร์ บัคเตียร์ ได้ออกประกาศว่า พระองค์มิได้สละบัลลังก์แต่อย่างใด และแล้วในวันที่ 1 กุมภาพันธ์ โคมัยนีพร้อมผู้ช่วยราว 500 คน และนักหนังสือพิมพ์อีก 150 คน ได้โดยสารเครื่องบินโบอิ้ง 747 ของสายการบินฝรั่งเศสกลับสู่อิหร่าน โดยมีประชาชนต้อนรับอย่างเนืองแน่น แม้ระยะแรกกองทัพบกประกาศว่าพร้อมหลั่งเลือดเพื่อค้ำบัลลังก์ชาห์ หรือหนุนรัฐบาลนายบัคเตียร์ ภายหลังกองทัพบกได้วางตัวเป็นกลาง ประชาชนฝ่ายโคมัยนีจึงได้เข้าควบคุมเตหะรานไว้ได้โดยบุกยึดที่ทำการรัฐบาล กระทรวงทบวงกรม ตึกรัฐสภา และสถานีตำรวจไว้ได้หมด

ต่อมารัฐบาลที่ได้รับการแต่งตั้งจากโคมัยนีก็เข้ารับหน้าที่ควบคุมสถานการณ์ภายในประเทศ และนำอิหร่านเข้าสู่การปกครองของรัฐอิสลามตั้งแต่นั้นเป็นต้นมาจักรพันธุ์ กังวาฬ และคนอื่นๆ. หน้า 23 โดยมีผู้นำสูงสุดคือ อิหม่ามโคมัยนี เรียกว่า ฟากิฮ์ หรือ รอฮ์บัรร์ ถือเป็นผู้นำสูงสุดทางจิตวิญญาณมีอำนาจครอบคลุมทั้งการเมืองและการปกครองทั้งหมด
# วายเฮอร์
วายเฮอร์  หรือ วายโอ ซู-แจ  เป็นละครโทรทัศน์เกาหลีใต้ ปี 2022 กำกับโดยพัก ซู-จิน นำแสดงโดยซอ ฮย็อน-จิน ในบทบาทโอ ซู-แจ และฮวัง อิน-ย็อบ, ฮอ จุน-โฮ ในบทบาทที่สำคัญ รวมไปถึงแพ อิน-ฮย็อก ก็ได้รับบทในละครเรื่องนี้ ออกอากาศทางช่องเอสบีเอส ทีวี เมื่อวันที่ 3 มิถุนายน 2022 และออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) จนถึงวันที่ 23 กรกฎาคม ละครเรื่องนี้สามารถสตรีมผ่านบริการสตรีมมิ่งออนไลน์วิวและวิกิสำหรับผู้ชมทั่วโลก

 เรื่องย่อ 
เรื่องราวของโอ ซู-แจ (ซอ ฮย็อน-จิน) เป็นทนายความที่มีความสามารถและเป็นหุ้นส่วนที่อายุน้อยที่สุดที่ TK Law Firm ซึ่งเป็นสำนักงานกฎหมายที่ดีที่สุดในเกาหลีใต้ โอ ซู-แจถูกขับเคลื่อนด้วยความปรารถนาที่จะชนะคดีและหลักการที่คิดว่าตัวเองชอบธรรม เธอใช้ชีวิตเพื่อประสบความสำเร็จ แต่เธอเข้าไปพัวพันกับคดีที่ไม่คาดฝัน และเธอถูกลดตำแหน่งให้ทำงานเป็นศาสตราจารย์ที่โรงเรียนกฎหมายของมหาวิทยาลัยซอช็อง ที่โรงเรียนกฎหมายโอ ซู-แจได้พบกับกงชาน (ฮวัง อิน-ย็อบ) เขาเป็นนักเรียนที่นั่น กงชานได้ประสบกับอดีตที่เจ็บปวด แต่เขายังมีใจที่อบอุ่น เขาตกหลุมรักโอ ซู-แจและเขาจะทำทุกอย่างเพื่อปกป้องเธอ ในขณะเดียวกันชเว แท-กุก (ฮอ จุน-โฮ) เป็นประธานของ TK Law Firm เขาจะทำทุกอย่างเพื่อสนองความต้องการของเขา แม้ว่าจะผิดกฎหมายหรือผิดศีลธรรมก็ตาม

 นักแสดง 
 นักแสดงนำ 
 ซอ ฮย็อน-จิน รับบทเป็น โอ ซู-แจ
 ทนายที่มีชื่อเสียงที่เป็นหุ้นส่วนที่อายุน้อยที่สุดที่บริษัท TK Law Firm เธอเคยพยายามทำทุกอย่างเพื่อประสบความสำเร็จแต่สิ่งที่ได้กลับมาคือความว่างเปล่า เธอถูกบังคับให้ออกเพราะเหตุไม่คาดฝันและได้เป็นศาสตราจารย์ที่โรงเรียนกฎหมายแห่งหนึ่ง
 ฮวัง อิน-ย็อบ รับบทเป็น กงชาน / คิม ดง-กู
อี ยู-จีน รับบทเป็น กงชาน / คิม ดง-กู ตอนวัยรุ่น
 นักเรียนโรงเรียนกฎหมายอายุยี่สิบเจ็ดปีที่อบอุ่นและไร้เดียงสา แต่ซ่อนอดีตอันเจ็บปวดด้วยชะตากรรมที่บิดเบี้ยว
 ฮอ จุน-โฮ รับบทเป็น ชเว แท-กุก
 ประธานบริษัทกฎหมายทีเค ที่ก้าวข้ามขอบเขตความดีและความชั่วต่อหน้าความปรารถนา เขามีพลังและซ่อนความรู้สึกภายในของเขาไว้ เขาคอยดูแลโอ ซู-แจ เพื่อให้ภักดีต่อเขา
 แพ อิน-ฮย็อก รับบทเป็น ชเว ยุน-ซัง
 นักศึกษาปีสองที่โรงเรียนกฎหมายของมหาวิทยาลัยซอช็องและลูกชายคนที่สองของชเว แท-กุก

 เพลงประกอบ 
Part 1

Part 2

Part 3

Part 4

Part 5

Part 6

 การรับชม 
+ เรตติ้งผู้ชมทีวีโดยเฉลี่ย  วันที่ออกอากาศต้นฉบับ ส่วนแบ่งผู้ชมเฉลี่ย Nielsen KoreaNielsen Korea ratings:

 
 
 
 
 
 
 
 
 
 
 
 
 
 
 
  TNmSTNms ratings:

 
 
 
 
 
 
 
 
 
 
 
 
  ทั่วประเทศ โซล ทั่วประเทศ 1 3 มิถุนายน 2022       2 4 มิถุนายน 2022 6.5%  7.1%    3 10 มิถุนายน 2022 8.4%  9.2%  6.6% 4 11 มิถุนายน 2022 10.1%   10.5%     5 17 มิถุนายน 2022 8.9%  9.1%  7.3%  6 18 มิถุนายน 2022 8.8%  9.5%  7.5%  7 24 มิถุนายน 2022 8.7%  8.8%  6.1%  8 25 มิถุนายน 2022 9.2%  9.5%   9 1 กรกฎาคม 2022 8.7%  8.7%  7.1%  10 2 กรกฎาคม 2022 7.4%  7.5%  6.3%  11 8 กรกฎาคม 2022 7.0%  7.2%   12 9 กรกฎาคม 2022 7.7%  8.6%  5.7%   13 15 กรกฎาคม 2022 7.4%  7.9%  6.8%  14 16 กรกฎาคม 2022 7.8%  8.5%  6.3%  15 22 กรกฎาคม 2022 7.7%   7.9%   6.9%   16 23 กรกฎาคม 2022     8.2%  เฉลี่ย    ในตารางด้านบน แสดงถึงคะแนนที่ต่ำที่สุด และ แสดงถึงคะแนนสูงสุด

 รางวัล 
+  รางวัล ปี สาขา ผู้ได้รับการเสนอชื่อ ผล อ้างอิง APAN Star Awards2022 Top Excellence Award, Actress in a Miniseries ซอ ฮย็อน-จิน
# การประท้วงกรณีแมฮ์ซอ แอมีนี
การประท้วงกรณีแมฮ์ซอ แอมีนี  เป็นชุดการประท้วงและการก่อความไม่สงบที่กำลังดำเนินอยู่ในประเทศอิหร่านตั้งแต่วันที่ 16 กันยายน ค.ศ. 2022 หลังการเสียชีวิตของแมฮ์ซอ แอมีนี ระหว่างที่เธอถูกตำรวจคุมขัง กล่าวกันว่าเธอถูกสายตรวจศีลธรรมของอิหร่านทุบตีหลังจากถูกกล่าวหาว่าละเมิดรูปแบบการสวมฮิญาบมาตรฐานตามกฎหมายในที่สาธารณะ การประท้วงเริ่มต้นในเมืองใหญ่อย่างแซกเกซ, แซแนนแดจ, ดีวอนแดร์เร, บอเน และบีจอร์ในจังหวัดเคอร์ดิสถาน ต่อมาจึงได้กระจายไปตามเมืองใหญ่อื่น ๆ ในประเทศอิหร่าน รวมถึงในกรุงเตหะราน รวมทั้งมีการชุมนุมชาวอิหร่านในอาศัยในต่างประเทศเช่น ทวีปยุโรป แคนาดา สหรัฐ และตุรกีMahsa Amini: EU concern over woman who died after being stopped by morality police , euronews, 2022 

 มีผู้ประท้วงอย่างน้อย 31 รายที่เสียชีวิตจากการปราบปรามผู้ชุมนุม ถือเป็นการประท้วงที่มีผู้เสียชีวิตมากที่สุดนับตั้งแต่การประท้วงในปี 2019–2020 ซึ่งมีผู้เสียชีวิต 1,500 ราย

นอกจากจะพยายามสลายการชุมนุมแล้ว รัฐบาลอิหร่านยังจำกัดการเข้าถึงแอปพลิเคชันอย่างอินสตาแกรมและวอตแซปส์ ไปจนถึงการจำกัดการเข้าถึงอินเทอร์เน็ต เพื่อให้การจัดการประท้วงเป็นไปอย่างยากลำบาก ถือเป็นการจำกัดอินเทอร์เน็ตครั้งที่หนักที่สุดนับตั้งแต่การประท้วงในปี 2019 ที่ตัดขาดการเข้าถึงอินเทอร์เน็ตโดยสมบูรณ์การโจมตีผู้ชุมนุมได้นำไปสู่การที่ผู้ชุมนุมบุกทำลายสถานที่ราชการ, ฐานทัพของรัฐบาล, ศูนย์ศาสนา, เผารถตำรวจ ยังมีการฉีกทำลายป้ายโฆษณาชวนเชื่อต่อต้านอเมริกา, โปสเตอร์และรูปปั้นของผู้นำสูงสุด แอลี ฆอเมเนอี และอดีตผู้นำสูงสุด รูฮุลลอฮ์ โคมัยนี โดยการชุมนุมของกลุ่มนักศึกษามหาวิทยาลัยเตหะรานและมีการชุมนุมนักศึกษาในสถานศึกษาทั่วในประเทศเพื่อต้องการความยุติธรรม ต่อมาตำรวจควบุมฝูงชนได้เอาแก๊สน้ำตา รถควบคุมฝูงชน หนังสติ๊กยิง ทำให้กลุ่มผู้ชุนนุมได้รับบาดเจ็บ